AIŠKINAMASIS RAŠTAS

Dėl Molėtų rajono savivaldybės tarybos 2009 m. spalio 22 d. sprendimo Nr. B1-170 „Dėl UAB „Molėtų šiluma” investicijų plano ir investicinio projekto suderinimo” pakeitimo ir 2015-2019 metų investicijų plano suderinimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų šiluma” (toliau – Bendrovė) 2018 m. kovo 23 d. raštu Nr. 8-74 „Lydraštis siunčiamų dokumentų dėl investicijų derinimo“ ir 2018 m. kovo 23 d. raštu Nr. 8-75 „Prašymas dėl 2015-2019 m. investicijų plano papildymo ir papildyto plano suderinimo“ prašo Molėtų rajono savivaldybės tarybos papildyti Bendrovės investicijų planą ir suderinti 2015-2019 metų investicijų planą (toliau - Planas). Planas papildomas investiciniu projektu „Vandens šildymo katilo keitimas nauju Giedraičių miestelio katilinėje“, planuojamos investicijos – 50 000 Eur, finansavimo šaltinis – UAB „Molėtų šiluma“ lėšos, gautos už perleistus ATL (Atmosferos taršos leidimus).

Projekto tikslas - demontuoti neveikiantį esamą 490 kW šilumos galios malkomis kūrenamą katilą ir įrengti naują 200 kW šilumos galios medienos granulėmis kūrenamą katilą Bendrovės katilinėje, esančioje Molėtų r. sav., Giedraičių sen., Giedraičių mstl., Maumedžių g. 6. Naujas, granulėmis kūrenamas katilas, dirbs automatiniu režimu, be pastovaus aptarnaujančio personalo. Duomenys apie katilo darbą mobilaus ryšio priemonėmis bus perduodami budinčiam meistrui. Antrą 400 kW šilumos galios malkomis kūrenamą katilą palikti kaip rezervinį. Projektas bus įgyvendintas 2018 metais.

Parengto sprendimo projekto tikslas – papildyti UAB „Molėtų šiluma“ investicijų planą investiciniu projektu „Vandens šildymo katilo keitimas nauju Giedraičių miestelio katilinėje“ ir suderinti papildytą 2015-2019 m. investicijų planą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 4 dalis, 18 straipsnio 1 dalis;

Lietuvos Respublikos šilumos ūkio įstatymo 35 straipsnis;

Šilumos tiekėjų investicijų planų derinimo tvarkos aprašo, patvirtinto Molėtų rajono savivaldybės tarybos 2009 m. vasario 26 d. sprendimu Nr. B1-48 „Dėl Šilumos tiekėjų investicijų planų derinimo tvarkos aprašo patvirtinimo“, 10 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Šilumos tiekimo įmonių investicinių planų suderinimas su rajono taryba yra privalomas pagal jų veiklą reglamentuojančius teisės aktus, todėl, priėmus sprendimą, Bendrovė galės įgyvendinti planuojamą investicinį projektą.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Uždaroji akcinė bendrovė „Molėtų šiluma”.